উল্লেখ্য, সপ্তাহ দুয়েক আগে ওই একই জায়গায় হলদিয়া–তারকেশ্বর এবং হলদিয়া-কোলাঘাট রুটের দুটি বাস দোকানে ঢুকে পড়েছিল। এক জন মারা যান। ১০ জন জখম হন। মাত্র এক মাসের মধ্যে একই জায়গায় তিনটি দুর্ঘটনা ঘটায় ক্ষুব্ধ বাসিন্দারা। স্থানীয় বাসিন্দা শচীনন্দন অধিকারী বলেন, ‘‘ওই এলাকা দুর্ঘটনাপ্রবণ হিসাবে পরিচিত। তা সত্ত্বেও রাস্তার পাশে যে ভাবে দখলদারি চলছে, তা অবিলম্বে বন্ধ হওয়া উচিত।’’ পুলিশের দাবি, দুর্ঘটনা এড়াতে ওই জায়গায় সদ্য ডিভাইডার বসানো হয়েছিল।